فەرماندەگە لە بەیاننامەیگ رەسیە ئاژانس شەفەق نیوز وت: دویای رەسین خەوەر ئەرا مەفرەزەیل فەوج فریاکەفتن بەغداد رەسافە، وە رویداویگ رفیان لەناوچەی زەیونە، وەکوتپڕ تیمیگ دروس کریا و گەردینە ناوچەگە.
وتیش؛ ماشینیگ مارکەی سایبا وە تونی فرەیگ رەد بوی، ک گومان لەلی کریا، و پۆلیس کەفتە شوینی و وسانەی.
وتیش: دەرکەفت ک ژنیگ زەخمدارە وە چشتیگ دریاسە باس سەری، و ژنەگە وایە خاوەن توکتوکیگ گردیەسە کرا تا بوەێدەی ماڵ، و رانندەگە دەس لەلی وەشانیە و رفانیەسەی.
بەیاننامەگە وتیش؛ توومەتبارەگە دەسگیر کریا و دریا دەس بنکەی پولیس و ژنەگە ئەرا خەسەخانە کل کریا.
